กองทุนบำเหน็จบำนาญข้าราชการ จัดประกวดคลิป “คำสอนของพ่อเรื่องการออม” หวังปลูกจิตสำนึกการบริหารเงิน
กองทุนบำเหน็จบำนาญข้าราชการ จัดประกวดคลิป “คำสอนของพ่อเรื่องการออม” หวังปลูกจิตสำนึกการบริหารเงินเพื่อการดำรงชีวิตอย่างพอเพียง โดยน้อมนำคำสอนของพ่อเป็นแนวทาง ชิงทุนการศึกษา 10,000 บาท              นางศรีกัญญา ยาทิพย์ รองเลขาธิการกลุ่มงานกิจกรรมองค์กร กบข. กล่าวว่า กบข. ได้จัดประกวดคลิป “คำสอนของพ่อเรื่องการออม” เพื่อปลูกจิตสำนึกการบริหารเงินเพื่อการดำรงชีวิตอย่างพอเพียง โดยน้อมนำคำสอนของพ่อเป็นแนวทาง ชิงทุนการศึกษาทุนละ 10,000 บาท จำนวน 10 ทุน พร้อมเกียรติบัตร โดยกิจกรรมประกวดวิดีโอคลิปดังกล่าวเป็นส่วนหนึ่งของโครงการเทิดไท้องค์ราชัน น้อมนำคำสอนสู่การปฏิบัติเฉลิมพระเกียรติ เนื่องในโอกาสมหามงคลเฉลิมพระราชพิธีบรมราชาภิเษก เพื่อเทิดพระเกียรติและน้อมถวายความจงรักภักดี แด่พระบาทสมเด็จพระวชิรเกล้าเจ้าอยู่หัว เชิญชวนนักเรียนระดับมัธยมศึกษาปีที่ 1-6 อายุไม่เกิน 20 ปี ส่งวิดีโอคลิปเข้าร่วมประกวด โดยเนื้อหาของคลิปต้องเกี่ยวกับการปลูกจิตสำนึกด้านการบริหารเงิน การวางแผนการเงิน การออม เพื่อให้บรรลุเป้าหมายการมีเงินใช้อย่างเพียงพอ ความยาวคลิปประมาณ 60-180 วินาที โดยหนึ่งคนสามารถส่งผลงานได้หนึ่งคลิป ทั้งนี้เปิดรับผลงานตั้งแต่วันนี้ ถึงวันที่ 12 กรกฎาคม 2562 ผู้สนใจดูรายละเอียดได้ที่ เมนูข่าวสารและกิจกรรม www.gpf.or.th ...........เสียง.........              ทั้งนี้ กบข. ยังเปิดให้ประชาชนทั่วไปร่วมโหวตให้คะแนนวิดีโอคลิปในเดือนสิงหาคมนี้ และจะประกาศรายชื่อผู้ชนะการประกวดและรายชื่อผู้โชคดีที่ได้รับของที่ระลึกจากการร่วมโหวตคลิปในเดือนกันยายน 2562 สามารถติดตามความคืบหน้าได้ทางเว็บไซต์ กบข.